लक्ष्य का पीछा करने उतरी भारतीय टीम के लिए रोड्रिग्‍स ने सबसे अधिक 50 रन बनाए. इसके अलावा, हरमनप्रीत कौर ने 33 और अनुजा पाटिल ने 38 रनों का योगदान दिया. भारतीय टीम ने 100 का आंकड़ा पार करने से पहले ही स्मृति मंधाना (3), मिताली राज (0), दीप्ति शर्मा (2), रोड्रिगेस और कप्तान हरमनप्रीत कौर के रूप में अपने पांच विकेट गंवा दिए थे. शट ने दूसरे ओवर की पांचवीं गेंद पर मंधाना को आउट कर पहला विकेट लिया और इसी ओवर की अगली ही गेंद पर मिताली को पवेलियन भेजा। अपनी तीसरे विकेट के लिए शट को थोड़ा इंतजार करना पड़ा.ऑस्ट्रेलिया की कप्तान लानिग ने शट को चौथे ओवर में गेंदबाजी का मौका नहीं दिया और गेंद डेलिसा किमिंसे को थमा दी. शट ने पांचवें ओवर में गेंदबाजी में वापसी की और पहली ही गेंद पर दीप्ति को आउट कर अपनी हैट्रिक पूरी की. मेजबान टीम अपनी अहम बल्लेबाजों के आउट होने के कारण आस्ट्रेलिया के दिए लक्ष्य को निर्धारित ओवरों तक हासिल नहीं कर पाई और केवल 150 रन ही बना सकी. ऑस्ट्रेलिया के लिए शट के अलावा, डेलिसा किमिंसे और गार्डनर ने एक-एक विकेट लिया. इस सीरीज में भारतीय टीम का अगला मुकाबला 29 मार्च को इंग्लैंड से होगा.